Diari Oficial de la Generalitat Valenciana


Sumari del DOGV 5117, del 19-10-2005 (2005/11419)

Informació pública de l'extracte de la Resolució 930/2005, d'11 d'octubre de 2005, del rector de la Universitat Miguel Hernández d'Elx, per la qual es resolen els recursos d'alçada acumulats contra l'exercici únic de la fase d'oposició de les proves d'accés, per mitjà de concurs oposició, al grup C de l'administració especial, escala tècnica bàsica de biblioteques, denominació especialista de biblioteques, convocades per la Resolució rectoral d'1 d'abril de 2004 (DOGV núm. 4.740 de data 27.04.2004). (Referència 3539. Exp. RA 59-04/GRAL 549-04).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5117

Data del DOGV
:   19-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/11497


Organisme emissor
:   Universitat Miguel Hernández d'Elx

Tipus de document
:   Anunci

Informació pública de l'extracte de la Resolució 930/2005, d'11 d'octubre de 2005, del rector de la Universitat Miguel Hernández d'Elx, per la qual es resolen els recursos d'alçada acumulats contra l'exercici únic de la fase d'oposició de les proves d'accés, per mitjà de concurs oposició, al grup C de l'administració especial, escala tècnica bàsica de biblioteques, denominació especialista de biblioteques, convocades per la Resolució rectoral d'1 d'abril de 2004 (DOGV núm. 4.740 de data 27.04.2004). (Referència 3539. Exp. RA 59-04/GRAL 549-04). [2005/A11486]
  
Vistos els recursos d'alçada interposats per Ester Gázquez Santoyo, Mónica Hernández González, Elena Durán Sempere i Raquel Agulló Gutiérrez, contra l'exercici únic de la fase d'oposició de les proves d'accés, per mitjà de concurs oposició, al grup C de l'administració especial, escala tècnica bàsica de biblioteques, denominació especialista de biblioteques, convocades per Resolució rectoral d'1 d'abril de 2004, fent ús de les atribucions que l'article 33.4.r dels seus estatuts conferixen al Rectorat d'esta Universitat, s'ha resolt:
  
1. Estimar parcialment els recursos d'alçada acumulats interposats per Ester Gázquez Santoyo, DNI 06679119L, Mónica Hernández González, DNI 60453070R, Elena Durán Sempere, DNI 38635005S i Raquel Agulló Gutiérrez, DNI 17519093W, contra l'exercici únic de la fase oposició de les proves d'accés a l'escala tècnica de biblioteques de l'administració especial d'esta Universitat, grup C, denominació d'especialista de biblioteques, convocada per la Resolució rectoral d'1 d'abril de 2004 (referència 3539), i anul·lar per via d'este recurs l'acte administratiu del tribunal relatiu a les 60 preguntes (primera part de l'exercici únic) i els 4 casos pràctics (segona part) que van constituir l'objecte d'examen.
  
2. Retrotraure les actuacions al moment anterior a l'acte anul·lat, ordenant al tribunal que emeta, en el moment que corresponga, 60 noves preguntes i 4 casos pràctics que hauran d'ajustar-se al temari de l'oposició; així mateix hauran de prevore's preguntes de reserva en la primera part de l'exercici i en els casos pràctics proposats de la segona part de l'exercici, per al cas d'impugnacions.
  
3. Conservar, del total del procediment, els actes i tràmits vàlids el contingut dels quals s'haguera mantingut igual si no s'haguera produït la infracció.
  
4. Ordenar al tribunal que practique una nova convocatòria als opositors, dins del termini legal, notificant personalment a cada un d'ells, de manera fefaent, la data i hora de celebració de les proves.
  
5. Publicar un extracte de la present resolució en el Diari Oficial de la Generalitat Valenciana i, a efectes merament informatius, en la pagina web de la Universitat (Recursos Humans).
  
6. Notificar a les recurrents la present resolució.
  
7. Contra la present resolució, que esgota la via administrativa, pot interposar-se un recurs contenciós administratiu en els termes i terminis establits en la Llei 29/1998, de 13 de juliol, Reguladora de la Jurisdicció Contenciosa Administrativa.